Cottage 6 - Cintsa Chalets | LekkeSlaap
Cottage 6 - Cintsa Chalets: Hooffoto's
Adres: Steenbras-rylaan 42, Cintsa-Oos, 5275, Oos-Kaap
Cottage 6 - Cintsa Chalets is 'n volledig toegeruste selfsorg-dubbelverdiepinghuis wat in Cintsa Chalets op die ongerepte Wildekus in die Oos-Kaap geleë is. Dit is perfek geleë aangesien dit stapafstand vanaf die strand, restaurante en doendinge in die omgewing is.
Op die boonste verdieping is daar 3 slaapkamers en 'n kombuisie met 'n yskas en 'n vrieskas in die sitarea. Die 2 hoofslaapkamers is ingerig met koningingrootte-beddens, lugversorging, platskerm-TV's, deure wat oopmaak op die balkon met see-uitsigte en en suite-badkamers met 'n bad en 'n stort bo die bad. Die derde slaapkamer is ingerig met 'n enkelbed en 'n platskerm-TV. Alle linne en badhanddoeke word voorsien en die huis word daagliks skoongemaak.
Op die onderste verdieping is daar 'n volledig toegeruste oopplan-kombuis met 'n toonbank met stoeltjies, die nodige toebehore, 'n wasmasjien, tuimeldroër, mikrogolf en twee yskaste met vrieskaste. Daar is 'n sitarea met 'n platskerm-TV, volledige DStv (Extra View), lugversorging en 'n ingang wat na die onderdak-patio met sitplek lei. Die onderste slaapkamer is ingerig met 2 enkelbeddens wat in 'n koninggrootte-bed omskep kan word, 'n platskerm-TV en 'n badkamer met 'n stort en 'n toilet.
Strandtoerusting is beskikbaar aan gaste en sluit strandstoele, 2 sandplanke, strandspeletjies, 2 strandsambrele en 'n gazebo in. Parkeerplek is op die perseel beskikbaar en daar is 'n 24 uur-sekuriteitsdiens, Die kompleks het 'n tennisbaan, 'n kinder-speelarea en 'n gemeenskaplike swembad wat reg langs die huis geleë is.
'n Bespreking by Cottage 6 - Cintsa Chalets sluit in:
4.9 uit 5van 2 resensies vir Cottage 6 - Cintsa Chalets
Steenbras-rylaan 42, Cintsa-Oos, 5275, Oos-Kaap
Gaste dink Cottage 6 - Cintsa Chalets het 'n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJDAwZmM2MjIxLTQ1ZmQtNDEyNC05ZTJjLTVjNzA5MzVmMDllZg?w=1440&h=960&fit=crop&auto=format Vanaf R2 400 per nag (plek vir 6) 2 5 1 5 42 Steenbras Drive Cintsa East 5275 Oos-Kaap 086 999 0018 10:00-23:00 10:00 -32.826710999333 28.118851999333